# Официален вестник C 476/2016

| | ISSN 1977-0855 |
| --- | --- |
| Официален вестник
  на Европейския съюз | C 476 |
| | |
| Издание на български език | Информация и известия | Година 5920 декември 2016 г. |

ISSN 1977-0855

Официален вестник

на Европейския съюз

C 476

Издание на български език

Информация и известия

Година 5920 декември 2016 г.

---

| Известие No | Съдържание | Страница |
| --- | --- | --- |
| | II   Съобщения |
| | СЪОБЩЕНИЯ НА ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ |
| | Европейска комисия |
| 2016/C 476/01 | Непротивопоставяне на концентрация, за която е постъпило уведомление (Дело M.8285 — Bain Capital Investors/MSX International) (
  1
  ) | 1 |
| 2016/C 476/02 | Непротивопоставяне на концентрация, за която е постъпило уведомление (Дело M.8272 — CVC/Cinven/NewDay) (
  1
  ) | 1 |

Известие No

Съдържание

Страница

II   Съобщения

СЪОБЩЕНИЯ НА ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Европейска комисия

2016/C 476/01

Непротивопоставяне на концентрация, за която е постъпило уведомление (Дело M.8285 — Bain Capital Investors/MSX International) (
  1
  )

1

1

2016/C 476/02

Непротивопоставяне на концентрация, за която е постъпило уведомление (Дело M.8272 — CVC/Cinven/NewDay) (
  1
  )

1

1

---

| | IV   Информация |
| --- | --- |
| | ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ |
| | Европейска комисия |
| 2016/C 476/03 | Обменен курс на еврото | 2 |

IV   Информация

ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Европейска комисия

2016/C 476/03

Обменен курс на еврото

2

---

| | V   Становища |
| --- | --- |
| | ПРОЦЕДУРИ, СВЪРЗАНИ С ИЗПЪЛНЕНИЕТО НА ОБЩАТА ТЪРГОВСКА ПОЛИТИКА |
| | Европейска комисия |
| 2016/C 476/04 | Известие за започване във връзка с антидъмпинговите мерки, които са в сила по отношение на вноса на биодизел с произход от Аржентина и Индонезия, след приетите препоръки и решения на Органа за уреждане на спорове на Световната търговска организация по спора ЕС — антидъмпингови мерки по отношение на биодизела (DS473) | 3 |
| 2016/C 476/05 | Известие за започване на преглед с оглед изтичане на срока на действие на антидъмпинговите мерки, приложими към вноса на трихлороизоцианопикочна киселина с произход от Китайската народна република | 6 |
| | ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА |
| | Европейска комисия |
| 2016/C 476/06 | Предварително уведомление за концентрация (Дело M.8074 — Schneider Electric/DB Energie/inno2grid JV) — Дело кандидат за опростена процедура (
  1
  ) | 16 |
| 2016/C 476/07 | Предварително уведомление за концентрация (Дело M.8275 — Sompo/Endurance) — Дело кандидат за опростена процедура (
  1
  ) | 17 |

V   Становища

ПРОЦЕДУРИ, СВЪРЗАНИ С ИЗПЪЛНЕНИЕТО НА ОБЩАТА ТЪРГОВСКА ПОЛИТИКА

Европейска комисия

2016/C 476/04

Известие за започване във връзка с антидъмпинговите мерки, които са в сила по отношение на вноса на биодизел с произход от Аржентина и Индонезия, след приетите препоръки и решения на Органа за уреждане на спорове на Световната търговска организация по спора ЕС — антидъмпингови мерки по отношение на биодизела (DS473)

3

2016/C 476/05

Известие за започване на преглед с оглед изтичане на срока на действие на антидъмпинговите мерки, приложими към вноса на трихлороизоцианопикочна киселина с произход от Китайската народна република

6

ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА

Европейска комисия

2016/C 476/06

Предварително уведомление за концентрация (Дело M.8074 — Schneider Electric/DB Energie/inno2grid JV) — Дело кандидат за опростена процедура (
  1
  )

1

16

2016/C 476/07

Предварително уведомление за концентрация (Дело M.8275 — Sompo/Endurance) — Дело кандидат за опростена процедура (
  1
  )

1

17

---

| | |
| --- | --- |
| | (1)   Текст от значение за ЕИП |

---

(1)   Текст от значение за ЕИП

1

| BG | |
| --- | --- |

BG

---

II Съобщения

СЪОБЩЕНИЯ НА ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Европейска комисия

| 20.12.2016 | BG | Официален вестник на Европейския съюз | C 476/1 |
| --- | --- | --- | --- |

20.12.2016

BG

Официален вестник на Европейския съюз

C 476/1

---

Непротивопоставяне на концентрация, за която е постъпило уведомление

(Дело M.8285 — Bain Capital Investors/MSX International)

(текст от значение за ЕИП)

(2016/C 476/01)

На 13 декември 2016 г. Комисията реши да не се противопоставя на горепосочената концентрация, за която е постъпило уведомление и да я обяви за съвместима с вътрешния пазар. Решението се основава на член 6, параграф 1, буква б) от Регламент (ЕО) No 139/2004 на Съвета (1). Пълният текст на решението е достъпен единствено на английски език и ще се публикува, след като бъдат премахнати всички професионални тайни, които могат да се съдържат в него. Той ще бъде достъпен:

| — | в раздела за сливанията на уебсайта на Комисията, свързан с конкуренцията (http://ec.europa.eu/competition/mergers/cases/). Този уебсайт предоставя различни средства за подпомагане на достъпа до решения за отделни сливания, включително показатели за търсене по дружество, по номер на делото, по дата и по отрасъл, |
| --- | --- |

—

в раздела за сливанията на уебсайта на Комисията, свързан с конкуренцията (http://ec.europa.eu/competition/mergers/cases/). Този уебсайт предоставя различни средства за подпомагане на достъпа до решения за отделни сливания, включително показатели за търсене по дружество, по номер на делото, по дата и по отрасъл,

| — | в електронен формат на уебсайта EUR-Lex (http://eur-lex.europa.eu/homepage.html?locale=bg) под номер на документа 32016M8285. EUR-Lex предоставя онлайн достъп до европейското право. |
| --- | --- |

—

в електронен формат на уебсайта EUR-Lex (http://eur-lex.europa.eu/homepage.html?locale=bg) под номер на документа 32016M8285. EUR-Lex предоставя онлайн достъп до европейското право.

---

(1)  ОВ L 24, 29.1.2004 г., стр. 1.

---

| 20.12.2016 | BG | Официален вестник на Европейския съюз | C 476/1 |
| --- | --- | --- | --- |

20.12.2016

BG

Официален вестник на Европейския съюз

C 476/1

---

Непротивопоставяне на концентрация, за която е постъпило уведомление

(Дело M.8272 — CVC/Cinven/NewDay)

(текст от значение за ЕИП)

(2016/C 476/02)

На 14 декември 2016 г. Комисията реши да не се противопоставя на горепосочената концентрация, за която е постъпило уведомление и да я обяви за съвместима с вътрешния пазар. Решението се основава на член 6, параграф 1, буква б) от Регламент (ЕО) No 139/2004 на Съвета (1). Пълният текст на решението е достъпен единствено на английски език и ще се публикува, след като бъдат премахнати всички професионални тайни, които могат да се съдържат в него. Той ще бъде достъпен:

| — | в раздела за сливанията на уебсайта на Комисията, свързан с конкуренцията (http://ec.europa.eu/competition/mergers/cases/). Този уебсайт предоставя различни средства за подпомагане на достъпа до решения за отделни сливания, включително показатели за търсене по дружество, по номер на делото, по дата и по отрасъл, |
| --- | --- |

—

в раздела за сливанията на уебсайта на Комисията, свързан с конкуренцията (http://ec.europa.eu/competition/mergers/cases/). Този уебсайт предоставя различни средства за подпомагане на достъпа до решения за отделни сливания, включително показатели за търсене по дружество, по номер на делото, по дата и по отрасъл,

| — | в електронен формат на уебсайта EUR-Lex (http://eur-lex.europa.eu/homepage.html?locale=bg) под номер на документа 32016M8272. EUR-Lex предоставя онлайн достъп до европейското право. |
| --- | --- |

—

в електронен формат на уебсайта EUR-Lex (http://eur-lex.europa.eu/homepage.html?locale=bg) под номер на документа 32016M8272. EUR-Lex предоставя онлайн достъп до европейското право.

---

(1)  ОВ L 24, 29.1.2004 г., стр. 1.

---

IV Информация

ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Европейска комисия

| 20.12.2016 | BG | Официален вестник на Европейския съюз | C 476/2 |
| --- | --- | --- | --- |

20.12.2016

BG

Официален вестник на Европейския съюз

C 476/2

---

Обменен курс на еврото (1)

19 декември 2016 година

(2016/C 476/03)

1 евро =

| | Валута | Обменен курс |
| --- | --- | --- |
| USD | щатски долар | 1,0422 |
| JPY | японска йена | 122,19 |
| DKK | датска крона | 7,4343 |
| GBP | лира стерлинг | 0,84140 |
| SEK | шведска крона | 9,7800 |
| CHF | швейцарски франк | 1,0709 |
| ISK | исландска крона | |
| NOK | норвежка крона | 9,0485 |
| BGN | български лев | 1,9558 |
| CZK | чешка крона | 27,021 |
| HUF | унгарски форинт | 311,79 |
| PLN | полска злота | 4,4110 |
| RON | румънска лея | 4,5179 |
| TRY | турска лира | 3,6532 |
| AUD | австралийски долар | 1,4351 |
| CAD | канадски долар | 1,3947 |
| HKD | хонконгски долар | 8,0946 |
| NZD | новозеландски долар | 1,5023 |
| SGD | сингапурски долар | 1,5103 |
| KRW | южнокорейски вон | 1 238,96 |
| ZAR | южноафрикански ранд | 14,6690 |
| CNY | китайски юан рен-мин-би | 7,2467 |
| HRK | хърватска куна | 7,5350 |
| IDR | индонезийска рупия | 13 963,30 |
| MYR | малайзийски рингит | 4,6670 |
| PHP | филипинско песо | 52,165 |
| RUB | руска рубла | 64,5075 |
| THB | тайландски бат | 37,399 |
| BRL | бразилски реал | 3,5191 |
| MXN | мексиканско песо | 21,2881 |
| INR | индийска рупия | 70,7225 |

Валута

Обменен курс

USD

щатски долар

1,0422

JPY

японска йена

122,19

DKK

датска крона

7,4343

GBP

лира стерлинг

0,84140

SEK

шведска крона

9,7800

CHF

швейцарски франк

1,0709

ISK

исландска крона

NOK

норвежка крона

9,0485

BGN

български лев

1,9558

CZK

чешка крона

27,021

HUF

унгарски форинт

311,79

PLN

полска злота

4,4110

RON

румънска лея

4,5179

TRY

турска лира

3,6532

AUD

австралийски долар

1,4351

CAD

канадски долар

1,3947

HKD

хонконгски долар

8,0946

NZD

новозеландски долар

1,5023

SGD

сингапурски долар

1,5103

KRW

южнокорейски вон

1 238,96

ZAR

южноафрикански ранд

14,6690

CNY

китайски юан рен-мин-би

7,2467

HRK

хърватска куна

7,5350

IDR

индонезийска рупия

13 963,30

MYR

малайзийски рингит

4,6670

PHP

филипинско песо

52,165

RUB

руска рубла

64,5075

THB

тайландски бат

37,399

BRL

бразилски реал

3,5191

MXN

мексиканско песо

21,2881

INR

индийска рупия

70,7225

---

(1)  Източник: референтен обменен курс, публикуван от Европейската централна банка.

---

V Становища

ПРОЦЕДУРИ, СВЪРЗАНИ С ИЗПЪЛНЕНИЕТО НА ОБЩАТА ТЪРГОВСКА ПОЛИТИКА

Европейска комисия

| 20.12.2016 | BG | Официален вестник на Европейския съюз | C 476/3 |
| --- | --- | --- | --- |

20.12.2016

BG

Официален вестник на Европейския съюз

C 476/3

---

Известие за започване във връзка с антидъмпинговите мерки, които са в сила по отношение на вноса на биодизел с произход от Аржентина и Индонезия, след приетите препоръки и решения на Органа за уреждане на спорове на Световната търговска организация по спора „ЕС — антидъмпингови мерки по отношение на биодизела“ (DS473)

(2016/C 476/04)

Известието е публикувано съгласно член 1, параграф 1, буква а) и член 2 от Регламент (ЕС) 2015/476 на Европейския парламент и на Съвета от 11 март 2015 г. относно мерките, които Съюзът може да вземе след доклад, приет от Органа за уреждане на спорове на СТО, относно антидъмпингови и антисубсидийни въпроси (1) („регламента относно правомощията във връзка със СТО“).

На 26 октомври 2016 г. Органът за уреждане на спорове („ОУС“) на СТО прие доклада на групата на съдебните заседатели, изменен с доклада на Апелативния орган („докладите“) (2), по спора „Европейски съюз — антидъмпингови мерки по отношение на биодизела от Аржентина“ (DS473).

В доклада на Апелативния орган бе констатирано, inter alia, че ЕС е действал в несъответствие с:

| — | член 2.2.1.1 от антидъмпинговото споразумение на СТО, като не е изчислил разходите за производство на продукта, предмет на разследването, въз основа на счетоводните книги, водени от производителите; |
| --- | --- |

—

член 2.2.1.1 от антидъмпинговото споразумение на СТО, като не е изчислил разходите за производство на продукта, предмет на разследването, въз основа на счетоводните книги, водени от производителите;

| — | член 2.2 от АДС на СТО и член VI:1(б)(ii) от Общото споразумение за митата и търговията от 1994 г., като не е използвал разходите за производство в Аржентина при конструирането на нормалната стойност на биодизела; |
| --- | --- |

—

член 2.2 от АДС на СТО и член VI:1(б)(ii) от Общото споразумение за митата и търговията от 1994 г., като не е използвал разходите за производство в Аржентина при конструирането на нормалната стойност на биодизела;

| — | член 9.3 от АДС на СТО и член VI:2 от Общото споразумение за митата и търговията от 1994 г., като е наложил антидъмпингови мита, които са надвишавали дъмпинговия марж, който е трябвало да бъде определен съответно съгласно член 2 от АДС на СТО и член VI:1 от Общото споразумение за митата и търговията от 1994 г. |
| --- | --- |

—

член 9.3 от АДС на СТО и член VI:2 от Общото споразумение за митата и търговията от 1994 г., като е наложил антидъмпингови мита, които са надвишавали дъмпинговия марж, който е трябвало да бъде определен съответно съгласно член 2 от АДС на СТО и член VI:1 от Общото споразумение за митата и търговията от 1994 г.

В доклада на групата на съдебните заседатели бе констатирано, inter alia, че ЕС е действал в несъответствие с:

| — | член 3.1 и член 3.4 от АДС на СТО при разглеждането на въздействието на дъмпинговия внос върху промишлеността на ЕС, доколкото се отнася до производствения капацитет и използването на капацитета. |
| --- | --- |

—

член 3.1 и член 3.4 от АДС на СТО при разглеждането на въздействието на дъмпинговия внос върху промишлеността на ЕС, доколкото се отнася до производствения капацитет и използването на капацитета.

1.   Започване на преглед

След като уведоми държавите членки в съответствие с член 1, параграф 3 и член 2, параграф 3 от регламента относно правомощията във връзка със СТО, с настоящото Комисията започва преглед на основание член 1, параграф 3 и член 2, параграф 3 от регламента относно правомощията във връзка със СТО. Целта на прегледа е антидъмпинговите мерки, наложени върху вноса на биодизел от Аржентина, да бъдат приведени в съответствие с посочените по-горе препоръки и решения, включени в докладите. Комисията отбелязва, че антидъмпинговите мерки, наложени върху вноса на биодизел от Индонезия, са предмет на текущия спор в рамките на СТО „Европейски съюз — антидъмпингови мерки по отношение на биодизела от Индонезия“ (DS480). При този спор Индонезия повдигна като цяло същите искания като Аржентина в рамките на спор DS473. Тъй като изглежда, че правните тълкования в докладите са относими и по отношение на разследването във връзка с Индонезия, Комисията счита, че е целесъобразно и антидъмпинговите мерки, наложени върху вноса на биодизел от Индонезия, да бъдат разгледани в контекста на настоящия преглед. Мярката, която трябва да бъде приведена в съответствие със законодателството на СТО е Регламент за изпълнение (ЕС) No 1194/2013 на Съвета от 19 ноември 2013 г. за налагане на окончателно антидъмпингово мито и окончателно събиране на временното мито, наложено върху вноса на биодизел с произход от Аржентина и Индонезия (3) („Регламент (ЕС) No 1194/2013“). Обхватът на настоящия преглед е ограничен до разходите за производство на продукта, предмет на разследването, използвани при конструирането на нормалната стойност, и до производствения капацитет и използването на капацитета в контекста на установяването на въздействието на дъмпинговия внос върху промишлеността на Съюза, без да се изключват последиците на прегледа върху други елементи на Регламент (ЕС) No 1194/2013. Прегледът ще се извърши въз основа на фактите, налични през разследвания период, разглеждан в Регламент (ЕС) No 1194/2013, а именно периода от 1 юли 2011 г. до 30 юни 2012 г., и периода от 1 януари 2009 г. до 30 юни 2012 г. — периода, взет предвид при прегледа на тенденциите от значение за оценката на вредата.

Регламент (ЕС) No 1194/2013 може да бъде отменен или изменен, за да бъде приведен в съответствие с препоръките, решенията и правните тълкувания на ОУС. Съгласно член 3 от регламента относно правомощията във връзка със СТО обаче всички мерки, приети в резултат на настоящия преглед, няма да имат обратно действие, т.е. те пораждат сила от датата на влизането им в сила и не могат да послужат като основание за възстановяване на събраните преди тази дата мита.

2.   Процедура

В съответствие с член 1, параграф 2 и член 2, параграф 2 от регламента относно правомощията във връзка със СТО Комисията приканва с настоящото заинтересованите страни, в това число производителите износители в Аржентина и Индонезия, и промишлеността на Съюза да предоставят цялата необходима информация, за да се допълни информацията, получена по време на разследването, довело до приемането на Регламент (ЕС) No 1194/2013. С оглед на това и за да вземат участие в настоящия преглед, всички заинтересовани страни се приканват да се свържат незабавно с Комисията, за предпочитане по електронна поща, но не по-късно от 15 дни след публикуването на настоящото известие в Официален вестник на Европейския съюз, за да заявят своя интерес.

Всички заинтересовани страни могат да поискат да бъдат изслушани от службите на Комисията, на които е възложено разследването. Всяко искане за изслушване следва да бъде отправено в писмена форма и да бъде надлежно обосновано. Исканията за изслушване по въпроси, отнасящи се до началния етап на прегледа, трябва да бъдат подадени в срок от 15 дни от датата на публикуване на настоящото известие в Официален вестник на Европейския съюз. След изтичането на този срок исканията за изслушване трябва да бъдат подадени в сроковете, изрично указани от Комисията в нейната комуникация със страните.

3.   Оповестяване

Всички заинтересовани страни ще бъдат информирани за основните факти и съображения, въз основа на които ще се предвиди отмяната или изменението на Регламент (ЕС) No 1194/2013, и ще им бъде дадена възможност да представят коментарите си в срок от най-малко 10 дни.

4.   Указания за представяне на писмени изявления и за изпращане на попълнени въпросници и кореспонденция

Информацията, предоставена на Комисията за целите на разследванията за търговска защита, не трябва да бъде обект на авторски права. Преди да представят на Комисията информация и/или данни, които са обект на авторски права на трета страна, заинтересованите страни трябва да поискат специално разрешение от носителя на авторското право, с което изрично се позволява: а) Комисията да използва информацията и данните за целите на настоящата процедура за търговска защита и б) информацията и/или данните да бъдат предоставени на заинтересованите страни по настоящото разследване по начин, който им позволява да упражнят правото си на защита.

Всички писмени изявления, включително информацията, която се изисква в настоящото известие, попълнените въпросници и кореспонденцията, предоставени от заинтересованите страни на поверителна основа, се обозначават с „Limited“ (4).

В съответствие с член 19, параграф 2 от основния регламент от заинтересованите страни, предоставящи обозначена с „Limited“ информация, се изисква да представят неповерителни резюмета, обозначени с „For inspection by interested parties“. Тези резюмета следва да бъдат достатъчно подробни, за да позволят разбиране в приемлива степен на същността на предоставената на поверителна основа информация. Ако заинтересована страна, която предоставя поверителна информация, не представи нейно неповерително резюме в изисквания формат и с необходимото качество, тази информация може да не бъде взета предвид.

Заинтересованите страни се приканват да правят всички изявления и да подават всички искания по електронна поща, включително сканирани пълномощни и удостоверения, с изключение на обемистите отговори, които трябва да бъдат предоставени на CD-ROM или DVD на ръка или с препоръчана поща. Чрез използване на електронна поща заинтересованите страни изразяват съгласието си с правилата, приложими за подаване в електронен формат, съдържащи се в документа „КОРЕСПОНДЕНЦИЯ С ЕВРОПЕЙСКАТА КОМИСИЯ ПО СЛУЧАИ ЗА ТЪРГОВСКА ЗАЩИТА“, публикуван на уебсайта на генерална дирекция „Търговия“: http://trade.ec.europa.eu/doclib/docs/2011/june/tradoc_148003.pdf. Заинтересованите страни трябва да посочат своето име, адрес, телефонен номер и валиден адрес на електронна поща и следва да гарантират, че предоставеният адрес на електронна поща е функциониращ официален служебен адрес, който се проверява ежедневно. След като данните за контакт бъдат предоставени, Комисията ще осъществява комуникацията със заинтересованите страни само по електронна поща, освен ако те изрично поискат да получават всички документи от Комисията посредством друго средство за комуникация или освен ако естеството на документа, който трябва да бъде изпратен, изисква използването на препоръчана поща. За повече информация относно правилата за кореспонденция с Комисията, включително принципите, които се прилагат по отношение на изявленията, подадени по електронна поща, заинтересованите страни следва да направят справка с указанията за комуникация със заинтересованите страни, посочени по-горе.

Адрес на Комисията за кореспонденция:

| European Commission |
| --- |
| Directorate-General for Trade |
| Directorate H |
| Office: CHAR 04/039 |
| 1049 Brussels |
| BELGIUM |
| Електронна поща: Trade-R658-Biodiesel@ec.europa.eu |

European Commission

Directorate-General for Trade

Directorate H

Office: CHAR 04/039

1049 Brussels

BELGIUM

Електронна поща: Trade-R658-Biodiesel@ec.europa.eu

5.   Неоказване на съдействие

В случай че заинтересована страна откаже достъп до необходимата информация, не я предостави в срок или значително възпрепятства разследването, заключенията, независимо дали са положителни, или отрицателни, може да бъдат направени въз основа на наличните факти в съответствие с член 18 от основния регламент.

Ако се установи, че заинтересована страна е предоставила невярна или подвеждаща информация, тази информация не се взема предвид и може да се използват наличните факти.

Ако заинтересована страна не оказва съдействие или оказва само частично съдействие и поради това заключенията се основават на наличните факти в съответствие с член 18 от основния регламент, резултатът от разследването може да бъде по-малко благоприятен за тази страна, отколкото ако тя е оказала съдействие.

Ако отговорът не бъде изпратен по електронен път, това не се счита за неоказване на съдействие, при условие че заинтересованата страна покаже, че представянето на отговор по изисквания начин би довело до прекомерни допълнителни затруднения или разходи. Заинтересованата страна следва незабавно да се свърже с Комисията.

6.   Служител по изслушванията

Заинтересованите страни могат да поискат намесата на служителя по изслушванията при търговските процедури. Служителят по изслушванията действа като посредник между заинтересованите страни и службите на Комисията, на които е възложено разследването. Служителят по изслушванията разглежда искания за достъп до досието, спорове относно поверителността на документите, искания за удължаване на сроковете и искания за изслушване, отправени от трети страни. Служителят по изслушванията може да организира изслушване на отделна заинтересована страна и да действа като медиатор, за да гарантира, че заинтересованите страни упражняват изцяло правото си на защита.

Искането за изслушване от служителя по изслушванията следва да бъде отправено в писмена форма и да бъде надлежно обосновано. Исканията за изслушване по въпроси, отнасящи се до началния етап на разследването, трябва да бъдат подадени в срок от 15 дни от датата на публикуване на настоящото известие в Официален вестник на Европейския съюз. След изтичането на този срок исканията за изслушване трябва да бъдат подадени в сроковете, изрично указани от Комисията в нейната комуникация със страните.

За допълнителна информация и данни за контакт заинтересованите страни могат да посетят уебстраниците на служителя по изслушванията на уебсайта на генерална дирекция „Търговия“: http://ec.europa.eu/trade/trade-policy-and-you/contacts/hearing-officer/

7.   Обработка на личните данни

С всички лични данни, събрани по време на настоящото разследване, ще се борави в съответствие с Регламент (ЕО) No 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (5).

---

(1)  ОВ L 83, 27.3.2015 г., стр. 6.

(2)  СТО, доклад на Апелативния орган, AB-2016-4, WT/DS473/AB/R, 6 октомври 2016 г. („доклад на Апелативния орган“). СТО, доклад на групата на съдебните заседатели, WT/DS473/R, 29 март 2016 г. („доклад на групата на съдебните заседатели“).

(3)  ОВ L 315, 26.11.2013 г., стр. 2.

(4)  Документ, който е обозначен с „Limited“, се счита за поверителен в съответствие с член 19 от Регламент (ЕС) 2016/1036 на Европейския парламент от 8 юни 2016 г. за защита срещу дъмпингов внос от страни, които не са членки на Европейския съюз (ОВ L 176, 30.6.2016 г., стр. 21) („основния регламент“) и член 6 от АДС на СТО. Той е също така защитен документ в съответствие с член 4 от Регламент (ЕО) No 1049/2001 на Европейския парламент и на Съвета (ОВ L 145, 31.5.2001 г., стр. 43).

(5)  ОВ L 8, 12.1.2001 г., стр. 1.

---

| 20.12.2016 | BG | Официален вестник на Европейския съюз | C 476/6 |
| --- | --- | --- | --- |

20.12.2016

BG

Официален вестник на Европейския съюз

C 476/6

---

Известие за започване на преглед с оглед изтичане на срока на действие на антидъмпинговите мерки, приложими към вноса на трихлороизоцианопикочна киселина с произход от Китайската народна република

(2016/C 476/05)

След публикуването на известие за предстоящо изтичане на срока на действащите антидъмпингови мерки (1) по отношение на вноса на трихлороизоцианопикочна киселина с произход от Китайската народна република, в Европейската комисия („Комисията“) постъпи искане за преглед в съответствие с член 11, параграф 2 от Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (2) („основния регламент“).

1.   Искане за преглед

Искането бе подадено на 30 септември 2016 г. от Ercros S.A. и Inquide S.A. („заявителите“), които представляват повече от 25 % от общото производство на трихлороизоцианопикочна киселина в Съюза.

2.   Продукт, предмет на прегледа

Продуктът, предмет на настоящия преглед, е трихлороизоцианопикочна киселина и препарати от нея, наричана също с международното ѝ непатентовано наименование (INN) „симклозен“ („продуктът, предмет на прегледа“), класирана понастоящем в кодове по КН ex 2933 69 80 и ex 3808 94 20 (кодове по ТАРИК 2933698070, 3808942020).

3.   Съществуващи мерки

Действащите понастоящем мерки са окончателно антидъмпингово мито, наложено с Регламент за изпълнение (ЕС) No 1389/2011 на Съвета (3), последно изменен с Регламент за изпълнение (ЕС) No 569/2014 на Комисията (4).

4.   Основания за прегледа

Като основание за искането е изтъкната вероятността изтичането на срока на действие на мерките да доведе до продължаване на дъмпинга и до продължаване на вредата от него за промишлеността на Съюза.

4.1.1.   Твърдение за вероятност от продължаване на дъмпинга

Заявителите са определили нормална стойност за производителите износители от Китайската народна република, на които по време на разследването, довело до налагането на действащите мерки, не е предоставено третиране като дружества, работещи в условията на пазарна икономика, въз основа на цената в трета държава с пазарна икономика, а именно Япония, в съответствие с член 2, параграф 7 от основния регламент. Заявителите също така представиха доказателства за наличието на дъмпинг въз основа на формирана нормална стойност (производствени разходи, разходи за продажба и общи и административни разходи (ПОАР) и печалба), като за държава аналог са използвани Съединените американски щати. За дружествата, на които по време на разследването, довело до налагането на действащите мерки, е предоставено третиране като дружества, работещи в условията на пазарна икономика, нормалната стойност е определена въз основа на формирана нормална стойност (производствени разходи, разходи за продажба и общи и административни разходи (ПОАР) и печалба) в Китайската народна република. Твърдението за вероятност от продължаване на дъмпинга се основава на сравнение между нормалната стойност, както е определена в предходните изречения, и експортната цена (франко завода) на продукта, предмет на прегледа, когато същият се продава за износ за Съюза.

Въз основа на това изчислените дъмпингови маржове за засегнатата държава са значителни.

4.1.2.   Твърдение за вероятност от продължаване на дъмпинга

Заявителите също така представиха prima facie доказателства за това, че вносът на продукта, предмет на прегледа, от засегнатата държава в Съюза продължава да е съществен както в абсолютно изражение, така и като пазарен дял.

От представените от заявителите prima facie доказателства се вижда, че обемът и цените на внесения продукт — предмет на прегледа, наред с други последствия са имали също така неблагоприятно въздействие върху продадените количества, цените и пазарния дял на промишлеността на Съюза, което е довело до значителни отрицателни последици за цялостните резултати и финансовото състояние на промишлеността на Съюза.

Според заявителите има вероятност причиняването на вреда да продължи. Във връзка с това заявителите представиха и доказателства за това, че ако се допусне срокът на действие на мерките да изтече, има вероятност вносът на продукта, предмет на прегледа, от засегнатата държава в Съюза да се увеличи поради потенциала на производствените съоръжения на производителите износители в Китайската народна република.

Наред с това заявителите твърдят, че всяко допълнително съществено увеличаване на вноса на дъмпингови цени от засегнатата държава вероятно би причинило допълнителна вреда за промишлеността на Съюза, ако се допусне срокът на действие на мерките да изтече.

5.   Процедура

След консултация с комитета, създаден в съответствие с член 15, параграф 1 от основния регламент, и след като установи, че са налице достатъчно доказателства, даващи основание за започването на преглед с оглед изтичане на срока на действие на мерките, Комисията започва преглед в съответствие с член 11, параграф 2 от основния регламент.

При прегледа с оглед изтичане на срока на действие на мерките ще се установи доколко е вероятно това изтичане да доведе до продължаване или до повторно възникване на дъмпинга на продукта, предмет на прегледа, с произход от засегнатата държава и до продължаване или до повторно възникване на вредата за промишлеността на Съюза.

5.1.   
  Разследван период в рамките на прегледа и разглеждан период

Разследването на продължаването или повторното възникване на дъмпинга ще обхване периода от 1 октомври 2015 г. до 30 септември 2016 г. („разследван период в рамките на прегледа“). Проучването на тенденциите, които са от значение за оценката на вероятността от продължаване или повторно възникване на вредата, ще обхване периода от 1 януари 2013 г. до края на разследвания период („разглеждан период“).

5.2.   
  Процедура за установяване на вероятност от продължаване или повторно възникване на дъмпинга

Производителите износители (5) на продукта, предмет на прегледа, от засегнатата държава, включително онези от тях, които не са оказали съдействие при разследването или разследванията, довели до налагането на действащите мерки, се приканват да вземат участие в провежданото от Комисията разследване.

5.2.1.   Разследване на производителите износители

Процедура за подбор на производители износители, които да бъдат разследвани в Китайската народна република

Изготвяне на извадка

Предвид потенциално големия брой производители износители в Китайската народна република, участващи в настоящия преглед с оглед на изтичане на срока на действие на мерките, и за да може разследването да приключи в нормативно установените срокове, Комисията може да ограничи броя на разследваните производители износители до приемлив брой чрез подбор на извадка (този процес се нарича още „изготвяне на извадка“). Изготвянето на извадката ще се извърши в съответствие с член 17 от основния регламент.

За да може Комисията да реши дали е необходимо изготвянето на извадка и — ако случаят е такъв — да направи подбор, всички производители износители или представители, действащи от тяхно име, включително онези от тях, които не са оказали съдействие при разследването, довело до мерките, предмет на настоящия преглед, се приканват да заявят своя интерес пред Комисията. Тези страни трябва да направят това в срок от 15 дни от датата на публикуване на настоящото известие в Официален вестник на Европейския съюз, освен ако е посочено друго, като предоставят на Комисията информацията за своето дружество или дружества, изисквана в приложение I към настоящото известие.

За да получи информацията, която счита за необходима за подбора на извадката от производители износители, Комисията ще се свърже също така със съответните органи в Китайската народна република, като може да се свърже и с всички известни сдружения на производители износители.

Всички заинтересовани страни, които желаят да представят каквато и да било друга имаща отношение към подбора на извадката информация, с изключение на информацията, посочена по-горе, трябва да направят това в срок от 21 дни от публикуването на настоящото известие в Официален вестник на Европейския съюз, освен ако е посочено друго.

Ако е необходима извадка, производителите износители ще бъдат подбрани въз основа на най-големия представителен обем на производството, продажбите или износа, за който е разумно да се очаква, че може да бъде разследван в рамките на наличното време. Всички известни производители износители, съответните органи в засегнатата държава и сдруженията на производители износители ще бъдат уведомени от Комисията — чрез съответните органи в засегнатата държава, ако е целесъобразно — за дружествата, избрани да бъдат включени в извадката.

За да получи информацията, която счита за необходима за своето разследване по отношение на производителите износители, Комисията ще изпрати въпросници на производителите износители, избрани да бъдат включени в извадката, на всяко известно сдружение на производители износители, както и на съответните органи в Китайската народна република.

Всички производители износители, избрани да бъдат включени в извадката, ще трябва да представят попълнения въпросник в срок от 37 дни от датата на уведомяване за подбора на извадката, освен ако е посочено друго.

Без да се засяга евентуалното прилагане на член 18 от основния регламент, дружествата, които са дали съгласие за евентуално включване в извадката, но не са били избрани да бъдат включени в нея, ще се считат за оказали съдействие („невключени в извадката оказали съдействие производители износители“).

5.2.2.   Допълнителна процедура по отношение на производителите износители в засегнатата държава с непазарна икономика

Избор на трета държава с пазарна икономика

За дружествата, на които при първоначалното разследване не е било предоставено третиране като дружества, работещи в условията на пазарна икономика, нормалната стойност ще бъде определена въз основа на цената или на формирана стойност в трета държава с пазарна икономика в съответствие с член 2, параграф 7, буква а) от основния регламент.

С цел да се определи нормалната стойност по отношение на Китайската народна република при предишното разследване като трета държава с пазарна икономика е използвана Япония. За целите на настоящото разследване Комисията възнамерява да използва отново Япония. Според информацията, с която разполага Комисията, други производители в държави с пазарна икономика може да има в Съединените американски щати, както и в други държави. За да направи окончателен избор на третата държава с пазарна икономика, Комисията ще проучи дали има производство и продажби на продукта, предмет на прегледа, в тези трети държави с пазарна икономика, за които има данни за производство на продукта, предмет на прегледа. Заинтересованите страни се приканват да изразят становището си относно избора на държавата аналог в срок от 10 дни от датата на публикуване на настоящото известие в Официален вестник на Европейския съюз.

5.2.3.   Разследване на несвързаните вносители
   (6)
   (7)

Несвързаните вносители на продукта, предмет на прегледа, които го внасят от Китайската народна република в Съюза, включително онези от тях, които не са оказали съдействие при разследването или разследванията, довели до налагането на действащите мерки, се приканват да вземат участие в настоящото разследване.

Предвид потенциално големия брой несвързани вносители, участващи в настоящия преглед във връзка с изтичането на срока на действие на мерките, и за да може разследването да приключи в нормативно установените срокове, Комисията може да ограничи броя на разследваните несвързани вносители до приемлив брой чрез подбор на извадка. Изготвянето на извадката ще се извърши в съответствие с член 17 от основния регламент.

За да може Комисията да реши дали е необходимо изготвяне на извадка и — ако случаят е такъв — да направи подбор, всички несвързани вносители или представители, действащи от тяхно име, включително онези от тях, които не са оказали съдействие при разследването, в резултат на което са наложени мерките, предмет на настоящия преглед, се приканват да заявят своя интерес пред Комисията. Тези страни трябва да направят това в срок от 15 дни от датата на публикуване на настоящото известие в Официален вестник на Европейския съюз, освен ако е посочено друго, като предоставят на Комисията информацията за своето дружество или дружества, изисквана в приложение II към настоящото известие.

За да получи информацията, която счита за необходима за подбора на извадката от несвързани вносители, Комисията може да се свърже също така и с всички известни сдружения на вносители.

Всички заинтересовани страни, които желаят да представят каквато и да било друга имаща отношение към подбора на извадката информация, с изключение на информацията, посочена по-горе, трябва да направят това в срок от 21 дни от публикуването на настоящото известие в Официален вестник на Европейския съюз, освен ако е посочено друго.

Ако е необходима извадка, вносителите може да бъдат подбрани въз основа на най-големия представителен обем на продажбите в Съюза на продукта, предмет на прегледа, за който е разумно да се очаква, че може да бъде разследван в рамките на наличното време. Всички известни несвързани вносители и сдружения на вносители ще бъдат уведомени от Комисията за дружествата, избрани да бъдат включени в извадката.

За да получи информацията, която счита за необходима за своето разследване, Комисията ще изпрати въпросници на включените в извадката несвързани вносители и на всяко известно сдружение на вносители. Тези страни трябва да представят попълнения въпросник в срок от 37 дни от датата на уведомяване за подбора на извадката, освен ако е посочено друго.

5.3.   
  Процедура за установяване на вероятност от продължаване или повторно възникване на вредата

За да се установи дали съществува вероятност от продължаване или повторно възникване на вредата за промишлеността на Съюза, производителите на продукта, предмет на прегледа, в Съюза се приканват да вземат участие в провежданото от Комисията разследване.

5.3.1.   Разследване на производителите от Съюза

За да получи информацията, която счита за необходима за своето разследване по отношение на производителите от Съюза, Комисията ще изпрати въпросници на известните производители от Съюза, включително на онези от тях, които не са оказали съдействие при разследването, довело до мерките, предмет на настоящия преглед, а именно Ercros S.A., Inquide S.A., 3V Sigma S.p.A.и Electroquímica de Hernani S.A.

Горепосочените производители от Съюза трябва да представят попълнения въпросник в срок от 37 дни от датата на публикуване на настоящото известие в Официален вестник на Европейския съюз, освен ако е посочено друго.

Всички производители от Съюза, които не са посочени по-горе, се приканват да се свържат незабавно с Комисията, за предпочитане по електронна поща, но не по-късно от 15 дни след публикуването на настоящото известие в Официален вестник на Европейския съюз, освен ако е посочено друго, за да заявят своя интерес и да поискат въпросник.

5.4.   
  Процедура за оценка на интереса на Съюза

В случай че бъде потвърдена вероятността от продължаване или повторно възникване на дъмпинга и на вредата, в съответствие с член 21 от основния регламент ще се вземе решение дали запазването на антидъмпинговите мерки няма да е в противоречие с интереса на Съюза. Производителите от Съюза и техните представителни сдружения, вносителите и техните представителни сдружения, ползвателите и техните представителни сдружения, както и представителните организации на потребителите се приканват да заявят интереса си в срок до 15 дни от датата на публикуване на настоящото известие в Официален вестник на Европейския съюз, освен ако е посочено друго. За да могат да участват в разследването, представителните организации на потребителите трябва да докажат в същия срок, че съществува обективна връзка между дейността им и продукта, предмет на прегледа.

Страните, които заявят своя интерес в горепосочения срок, могат да предоставят на Комисията информация относно интереса на Съюза в срок от 37 дни от датата на публикуване на настоящото известие в Официален вестник на Европейския съюз, освен ако е посочено друго. Тази информация може да бъде предоставена под формата на свободен текст или чрез попълване на подготвен от Комисията въпросник. При всички случаи представената в съответствие с член 21 информация ще бъде взета предвид само ако е подкрепена с конкретни доказателства към момента на подаването.

5.5.   
  Други писмени изявления

При спазване на условията на настоящото известие всички заинтересовани страни се приканват да изложат становищата си и да предоставят информация, както и доказателства в нейна подкрепа. Освен ако е посочено друго, тази информация и доказателствата в нейна подкрепа трябва да бъдат получени от Комисията в срок от 37 дни от датата на публикуване на настоящото известие в Официален вестник на Европейския съюз.

5.6.   
  Възможност за изслушване от службите на Комисията, на които е възложено разследването

Всички заинтересовани страни могат да поискат да бъдат изслушани от службите на Комисията, на които е възложено разследването. Всяко искане за изслушване трябва да бъде отправено в писмена форма и да бъде надлежно обосновано. Исканията за изслушване по въпроси, отнасящи се до началния етап на разследването, трябва да бъдат подадени в срок от 15 дни от датата на публикуване на настоящото известие в Официален вестник на Европейския съюз. След изтичането на този срок исканията за изслушване трябва да бъдат подадени в сроковете, изрично указани от Комисията в нейната комуникация със страните.

5.7.   
  Указания за представяне на писмени изявления и за изпращане на попълнени въпросници и кореспонденция

Информацията, предоставена на Комисията за целите на разследванията за търговска защита, не трябва да бъде предмет на авторски права. Преди да представят на Комисията информация и/или данни, които са предмет на авторски права на трета страна, заинтересованите страни трябва да поискат специално разрешение от носителя на авторското право, с което изрично се позволява: а) Комисията да използва информацията и данните за целите на настоящата процедура за търговска защита и б) информацията и/или данните да бъдат предоставени на заинтересованите страни по настоящото разследване по начин, който им позволява да упражнят правото си на защита.

Всички писмени изявления, включително информацията, която се изисква в настоящото известие, попълнените въпросници и кореспонденцията, предоставени от заинтересованите страни на поверителна основа, се обозначават с „Limited“
   (8).

В съответствие с член 19, параграф 2 от основния регламент от заинтересованите страни, предоставящи обозначена с „Limited“ информация, се изисква да представят неповерителни резюмета, обозначени с „For inspection by interested parties“. Тези резюмета трябва да бъдат достатъчно подробни, за да позволят разбиране в приемлива степен на същността на предоставената на поверителна основа информация. Ако заинтересована страна, която предоставя поверителна информация, не представи нейно неповерително резюме в изисквания формат и с необходимото качество, тази информация може да не бъде взета предвид.

Заинтересованите страни се приканват да правят всички изявления и да подават всички искания по електронна поща, включително сканирани пълномощни и удостоверения, с изключение на обемни отговори, които трябва да бъдат предадени на CD-ROM или DVD на ръка или с препоръчана поща. Чрез използване на електронна поща заинтересованите страни изразяват съгласието си с правилата, приложими за подаване в електронен формат, съдържащи се в документа, озаглавен „КОРЕСПОНДЕНЦИЯ С ЕВРОПЕЙСКАТА КОМИСИЯ ПО СЛУЧАИ ЗА ЗАЩИТА НА ТЪРГОВИЯТА“, публикуван на уебсайта на генерална дирекция „Търговия“: http://trade.ec.europa.eu/doclib/docs/2011/june/tradoc_148003.pdf. Заинтересованите страни трябва да посочат своето име, адрес, номер на телефон и валиден адрес на електронна поща и следва да гарантират, че предоставеният адрес на електронна поща е функциониращ официален служебен адрес, който се проверява ежедневно. След като данните за контакт бъдат предоставени, Комисията ще осъществява комуникацията със заинтересованите страни само по електронна поща, освен ако те изрично поискат да получават всички документи от Комисията посредством друго средство за комуникация или освен ако естеството на документа, който трябва да бъде изпратен, изисква използването на препоръчана поща. За повече информация относно правилата за кореспонденция с Комисията, включително принципите, които се прилагат по отношение на изявленията, подадени по електронна поща, заинтересованите страни следва да направят справка с указанията за комуникация със заинтересованите страни, посочени по-горе.

Адрес на Комисията за кореспонденция:

| European Commission |
| --- |
| Directorate-General for Trade |
| Directorate H |
| Office: CHAR 04/039 |
| 1049 Bruxelles/Brussel |
| BELGIQUE/BELGIË |
| Електронна поща | : | TRADE-R656-TCCA-DUMPING@ec.europa.eu
  TRADE-R656-TCCA-INJURY@ec.europa.eu |

European Commission

Directorate-General for Trade

Directorate H

Office: CHAR 04/039

1049 Bruxelles/Brussel

BELGIQUE/BELGIË

Електронна поща

:

TRADE-R656-TCCA-DUMPING@ec.europa.eu

TRADE-R656-TCCA-INJURY@ec.europa.eu

6.   Неоказване на съдействие

В случай че заинтересована страна откаже достъп до необходимата информация, не я предостави в срок или значително възпрепятства разследването, заключенията, независимо дали са положителни, или отрицателни, може да бъдат направени въз основа на наличните факти в съответствие с член 18 от основния регламент.

Ако се установи, че заинтересована страна е предоставила невярна или подвеждаща информация, тази информация може да не бъде взета предвид и може да се използват наличните факти.

Ако заинтересована страна не оказва съдействие или оказва само частично съдействие и поради това заключенията се основават на наличните факти в съответствие с член 18 от основния регламент, резултатът от разследването може да бъде по-малко благоприятен за тази страна, отколкото ако тя е оказала съдействие.

Ако отговорът не бъде изпратен по електронен път, това не се счита за липса на съдействие, при условие че заинтересованата страна покаже, че представянето на изисквания отговор би довело до прекомерни допълнителни затруднения или разходи. Заинтересованата страна следва незабавно да се свърже с Комисията.

7.   Служител по изслушванията

Заинтересованите страни могат да поискат намесата на служителя по изслушванията при търговските процедури. Служителят по изслушванията действа като посредник между заинтересованите страни и службите на Комисията, на които е възложено разследването. Служителят по изслушванията разглежда искания за достъп до досието, спорове относно поверителността на документите, искания за удължаване на сроковете и искания за изслушване, отправени от трети страни. Служителят по изслушванията може да организира изслушване на отделна заинтересована страна и да действа като медиатор, за да гарантира, че заинтересованите страни упражняват изцяло правото си на защита.

Искането за изслушване от служителя по изслушванията следва да бъде отправено в писмена форма и да бъде надлежно обосновано. Исканията за изслушване по въпроси, отнасящи се до началния етап на разследването, трябва да бъдат подадени в срок от 15 дни от датата на публикуване на настоящото известие в Официален вестник на Европейския съюз. След изтичането на този срок исканията за изслушване трябва да бъдат подадени в сроковете, изрично указани от Комисията в нейната комуникация със страните.

Служителят по изслушванията ще предостави също така възможност за провеждане на изслушване на страните, което да позволи да бъдат представени различни гледни точки и да бъдат изложени контрааргументи по въпроси, свързани, наред с другото, с вероятността от продължаване или повторно възникване на дъмпинга и на вредата от него, с причинно-следствената връзка и с интереса на Съюза.

За допълнителна информация и данни за контакт заинтересованите страни могат да посетят уебстраниците на служителя по изслушванията на уебсайта на генерална дирекция „Търговия“: http://ec.europa.eu/trade/trade-policy-and-you/contacts/hearing-officer/.

8.   График на разследването

В съответствие с член 11, параграф 5 от основния регламент разследването ще бъде приключено в срок от 15 месеца от датата на публикуване на настоящото известие в Официален вестник на Европейския съюз.

9.   Възможност за отправяне на искане за преглед съгласно член 11, параграф 3 от основния регламент

Тъй като настоящият преглед с оглед на изтичане на срока на действие на мерките е започнат в съответствие с разпоредбите на член 11, параграф 2 от основния регламент, заключенията от него няма да доведат до изменение на съществуващите мерки, а до тяхната отмяна или запазване в съответствие с член 11, параграф 6 от основния регламент.

Ако някоя от заинтересованите страни счита, че е обосновано да се извърши преглед на мерките с оглед на тяхното изменение, тя може да поиска преглед в съответствие с член 11, параграф 3 от основния регламент.

Страните, желаещи да отправят искане за такъв преглед, който ще се проведе независимо от посочения в настоящото известие преглед с оглед изтичане на срока на действие на мерките, могат да се свържат с Комисията на горепосочения адрес.

10.   Обработка на личните данни

С всички лични данни, събрани по време на настоящото разследване, ще се борави в съответствие с Регламент (ЕО) No 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (9).

---

(1)  ОВ C 117, 2.4.2016 г., стр. 9.

(2)  ОВ L 176, 30.6.2016 г., стр. 21.

(3)  Регламент за изпълнение (ЕС) No 1389/2011 на Съвета от 19 декември 2011 г. за налагане на окончателно антидъмпингово мито върху вноса на трихлороизоцианопикочна киселина с произход от Китайската народна република след преразглеждане с оглед изтичане на срока на действие съгласно член 11, параграф 2 от Регламент (ЕО) No 1225/2009 (ОВ L 346, 30.12.2011 г., стр. 6).

(4)  Регламент за изпълнение (ЕС) No 569/2014 на Комисията от 23 май 2014 г. за изменение на Регламент за изпълнение (ЕС) No 1389/2011 на Съвета за налагане на окончателно антидъмпингово мито върху вноса на трихлороизоцианопикочна киселина с произход от Китайската народна република след преразглеждане във връзка с нов износител съгласно член 11, параграф 4 от Регламент (ЕО) No 1225/2009 на Съвета (ОВ L 157, 27.5.2014 г., стр. 80).

(5)  Производител износител е всяко дружество в засегнатата държава, което произвежда и изнася продукта, предмет на прегледа, за пазара на Съюза, независимо дали директно, или посредством трета страна, в това число всяко едно от свързаните с него дружества, които участват в производството, в продажбите на вътрешния пазар или в износа на продукта, предмет на прегледа.

(6)  В извадката може да бъдат включени само вносители, които не са свързани с производители износители. Вносителите, свързани с производители износители, трябва да попълнят данните за тези производители износители в приложение I към въпросника. В съответствие с член 127 от Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) No 952/2013 на Европейския парламент и на Съвета за създаване на Митнически кодекс на Съюза се счита, че две лица са свързани, ако: а) едното лице е служител или управител в предприятието на другото лице; б) са юридически признати търговски партньори; в) са работодател и служител; г) трета страна пряко или косвено притежава, контролира или държи 5 % или повече от свободно прехвърляемите дялове или акции с право на глас във всяко от предприятията; д) едното лице пряко или косвено контролира другото; е) двете лица са пряко или косвено контролирани от трето лице; ж) двете лица заедно контролират пряко или косвено трето лице; или з) са членове на едно и също семейство (ОВ L 343, 29.12.2015 г., стр. 558). Лицата се смятат за членове на едно и също семейство само ако се намират в едно от следните отношения: i) съпруг и съпруга, ii) родител и дете, iii) брат и сестра (пълнокръвни или еднокръвни/едноутробни), iv) дядо/баба и внуци, v) чичо (вуйчо, свако)/леля (стринка) и племенници, vi) тъст, тъща, свекър, свекърва и зет или снаха, vii) зет (шурей) и снаха (зълва, балдъза и пр.). В съответствие с член 5, точка 4 от Регламент (ЕС) No 952/2013 на Европейския парламент и на Съвета за създаване на Митнически кодекс на Съюза „лице“ означава физическо лице, юридическо лице и всяко сдружение на лица, което не е юридическо лице, но е с призната правоспособност да извършва правни действия съгласно правото на Съюза или националното право (ОВ L 269, 10.10.2013 г., стр. 1).

(7)  Данните, предоставени от несвързани вносители, може да бъдат използвани и за други аспекти на настоящото разследване, различни от установяването на дъмпинга.

(8)  Документ, който е обозначен с „Limited“, се счита за поверителен в съответствие с член 19 от основния регламент и член 6 от Споразумението на СТО за прилагането на член VI от Общото споразумение за митата и търговията от 1994 г. (Антидъмпингово споразумение). Той е също така защитен документ в съответствие с член 4 от Регламент (ЕО) No 1049/2001 на Европейския парламент и на Съвета (ОВ L 145, 31.5.2001 г., стр. 43).

(9)  ОВ L 8, 12.1.2001 г., стр. 1.

---

ПРИЛОЖЕНИЕ I

Image

☐ Версия, обозначена с „Limited“ (1)

☐ Версия, обозначена с „For inspection by interested parties“

(поставете отметка в съответната клетка)

АНТИДЪМПИНГОВА ПРОЦЕДУРА ОТНОСНО ВНОСА НА ТРИХЛОРОИЗОЦИАНОПИКОЧНА КИСЕЛИНА С ПРОИЗХОД ОТ КИТАЙСКАТА НАРОДНА РЕПУБЛИКА

ИНФОРМАЦИЯ ЗА ЦЕЛИТЕ НА ПОДБОРА НА ИЗВАДКАТА ОТ ПРОИЗВОДИТЕЛИ ИЗНОСИТЕЛИ В КИТАЙСКАТА НАРОДНА РЕПУБЛИКА

Настоящият формуляр е изготвен, за да се улеснят производителите износители в Китайската народна република да предоставят информацията, поискана в точка 5.2.1 от известието за започване, във връзка с подбора на извадката.

Както версията, обозначена с „Limited“, така и версията, обозначена с „For inspection by interested parties“, следва да бъдат изпратени обратно на Комисията при условията и по реда, посочени в известието за започване.

1. ИДЕНТИФИКАЦИЯ И ДАННИ ЗА КОНТАКТ

Посочете следните данни за Вашето дружество:

Наименование на дружеството

Адрес

Лице за контакт

Електронна поща

Телефон

Факс

2. ОБОРОТ, ОБЕМ НА ПРОДАЖБИТЕ, ПРОИЗВОДСТВО И ПРОИЗВОДСТВЕН КАПАЦИТЕТ

За разследвания период в рамките на прегледа, определен в раздел 5.1 от известието за започване, посочете експортните продажби за Съюза поотделно за всяка от 28-те държави членки (2) и общо, експортните продажби за останалата част от света (общо и за 5-те най-големи държави вносителки), както и продажби на вътрешния пазар, а също производството и производствения капацитет за продукта, предмет на прегледа, в съответствие с определението в известието за започване и с произход от засегнатата държава. Посочете използваната единица за тегло или обем и използваната парична единица.

Таблица 1

Оборот, обем на продажбите

Тонове

Стойност в отчетна парична единица

Посочете използваната парична единица

Експортни продажби за Съюза — поотделно за всяка от 28-те държави членки и общо — на продукта, предмет на прегледа, произведен от Вашето дружество

Общо:

Посочете поотделно всяка държава членка (1):

Експортни продажби на продукта, предмет на прегледа, произведен от Вашето дружество, за останалата част от света

Общо:

Посочете 5-те най-големи държави вносителки и съответните обеми и стойности

(1) Настоящият документ е само за вътрешно ползване. Той е защитен в съответствие с член 4 от Регламент (ЕО) No 1049/2001 на Европейския парламент и на Съвета (ОВ L 145, 31.5.2001 г., стр. 43). Това е поверителен документ в съответствие с член 19 от Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (ОВ L 176, 30.6.2016 г., стр. 21) и член 6 от Споразумението на СТО за прилагането на член VI от Общото споразумение за митата и търговията от 1994 г. (Антидъмпингово споразумение).

(2) 28-те държави — членки на Европейския съюз, са: Австрия, Белгия, България, Германия, Гърция, Дания, Естония, Ирландия, Испания, Италия, Кипър, Латвия, Литва, Люксембург, Малта, Нидерландия, Обединеното кралство, Полша, Португалия, Румъния, Словакия, Словения, Унгария, Финландия, Франция, Хърватия, Чешката република и Швеция.

Image

Тонове

Стойност в отчетна парична единица

Посочете използваната парична единица

Продажби на вътрешния пазар на продукта, предмет на прегледа, произведен от Вашето дружество

(1) Добавете допълнителни редове, ако е необходимо.

Таблица 2

Производство и производствен капацитет

Тонове

Общо производство на продукта, предмет на прегледа, произведен от Вашето дружество

Производствен капацитет на Вашето дружество за продукта, предмет на прегледа

3. ДЕЙНОСТИ НА ВАШЕТО ДРУЖЕСТВО И НА СВЪРЗАНИТЕ ДРУЖЕСТВА (1)

Опишете какви точно дейности развиват дружеството и всички свързани дружества (моля, избройте тези дружества и посочете каква е връзката им с Вашето дружество), участващи в производството и/или продажбите (експортни и/или на вътрешния пазар) на продукта, предмет на прегледа. Тези дейности може да включват, без това изброяване да е изчерпателно, закупуването на продукта, предмет на прегледа, или производството му по договорености за подизпълнение, преработването на продукта, предмет на прегледа, или търговията с него.

Наименование на дружеството и местоположение

Дейности

Връзка

4. ДРУГА ИНФОРМАЦИЯ

Моля, посочете всякаква друга имаща отношение информация, която според дружеството би била от полза за Комисията при подбора на извадката.

5. УДОСТОВЕРЯВАНЕ

С предоставянето на посочената по-горе информация дружеството дава съгласието си за евентуално включване в извадката. Ако дружеството бъде избрано да бъде включено в извадката, това означава, че ще трябва да попълни въпросник и да приеме извършването на проверка в помещенията му за установяване на достоверността на неговите отговори. Ако дружеството посочи, че не е съгласно с евентуално включване в извадката, това ще се счита за неоказване на съдействие при разследването. Заключенията на Комисията по отношение на неоказалите съдействие производители износители се основават на наличните факти и резултатът за такива дружества може да се окаже по-малко благоприятен, отколкото ако са оказали съдействие.

Подпис на упълномощения служител:

Име и длъжност на упълномощения служител:

Дата:

(1) В съответствие с член 127 от Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) No 952/2013 на Европейския парламент и на Съвета за създаване на Митнически кодекс на Съюза се счита, че две лица са свързани, ако: а) едното лице е служител или управител в предприятието на другото лице; б) са юридически признати търговски партньори; в) са работодател и служител; г) трета страна пряко или косвено притежава, контролира или държи 5 % или повече от свободно прехвърляемите дялове или акции с право на глас във всяко от предприятията; д) едното лице пряко или косвено контролира другото; е) двете лица са пряко или косвено контролирани от трето лице; ж) двете лица заедно контролират пряко или косвено трето лице; или з) са членове на едно и също семейство (ОВ L 343, 29.12.2015 г., стр. 558). Лицата се смятат за членове на едно и също семейство само ако се намират в едно от следните отношения: i) съпруг и съпруга, ii) родител и дете, iii) брат и сестра (пълнокръвни или еднокръвни/едноутробни), iv) дядо/баба и внуци, v) чичо (вуйчо, свако)/леля (стринка) и племенници, vi) тъст, тъща, свекър, свекърва и зет или снаха, vii) зет (шурей) и снаха (зълва, балдъза и пр.). В съответствие с член 5, точка 4 от Регламент (ЕС) No 952/2013 на Европейския парламент и на Съвета за създаване на Митнически кодекс на Съюза „лице“ означава физическо лице, юридическо лице и всяко сдружение на лица, което не е юридическо лице, но е с призната правоспособност да извършва правни действия съгласно правото на Съюза или националното право (ОВ L 269, 10.10.2013 г., стр. 1).

---

ПРИЛОЖЕНИЕ II

Image

☐ Версия, обозначена с „Limited“ (1)

☐ Версия, обозначена с „For inspection by interested parties“

(поставете отметка в съответната клетка)

АНТИДЪМПИНГОВА ПРОЦЕДУРА ОТНОСНО ВНОСА НА ТРИХЛОРОИЗОЦИАНОПИКОЧНА КИСЕЛИНА С ПРОИЗХОД ОТ КИТАЙСКАТА НАРОДНА РЕПУБЛИКА

ИНФОРМАЦИЯ ЗА ЦЕЛИТЕ НА ПОДБОРА НА ИЗВАДКАТА ОТ НЕСВЪРЗАНИ ВНОСИТЕЛИ

Настоящият формуляр е изготвен, за да се улеснят несвързаните вносители да предоставят информацията, поискана в точка 5.2.3 от известието за започване, във връзка с подбора на извадката.

Както версията, обозначена с „Limited“, така и версията, обозначена с „For inspection by interested parties“, следва да бъдат изпратени обратно на Комисията при условията и по реда, посочени в известието за започване.

1. ИДЕНТИФИКАЦИЯ И ДАННИ ЗА КОНТАКТ

Посочете следните данни за Вашето дружество:

Наименование на дружеството

Адрес

Лице за контакт

Електронна поща

Телефон

Факс

2. ОБОРОТ И ОБЕМ НА ПРОДАЖБИТЕ

За разследвания период в рамките на прегледа посочете общия оборот на дружеството в евро (EUR), както и оборота и теглото или обема на вноса в Съюза (2), а също препродажбата на пазара на Съюза след внос от Китайската народна република на трихлороизоцианопикочна киселина съгласно определението в известието за започване, а така също съответното тегло или обем. Посочете използваната единица за тегло или обем.

Тонове

Стойност в евро (EUR)

Общ оборот на Вашето дружество в евро (EUR)

Внос на продукта, предмет на прегледа, в Съюза

Препродажба на продукта, предмет на прегледа, на пазара на Съюза след внос от Китайската народна република

(1) Настоящият документ е само за вътрешно ползване. Той е защитен в съответствие с член 4 от Регламент (ЕО) No 1049/2001 на Европейския парламент и на Съвета (ОВ L 145, 31.5.2001 г., стр. 43). Това е поверителен документ в съответствие с член 19 от Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (ОВ L 176, 30.6.2016 г., стр. 21) и член 6 от Споразумението на СТО за прилагането на член VI от Общото споразумение за митата и търговията от 1994 г. (Антидъмпингово споразумение).

(2) 28-те държави — членки на Европейския съюз, са: Белгия, България, Чешката република, Дания, Германия, Естония, Ирландия, Гърция, Испания, Франция, Хърватия, Италия, Кипър, Латвия, Литва, Люксембург, Унгария, Малта, Нидерландия, Австрия, Полша, Португалия, Румъния, Словения, Словакия, Финландия, Швеция и Обединеното кралство.

Image

3. ДЕЙНОСТИ НА ВАШЕТО ДРУЖЕСТВО И НА СВЪРЗАНИТЕ ДРУЖЕСТВА (1)

Опишете какви точно дейности развиват дружеството и всички свързани дружества (моля, избройте тези дружества и посочете каква е връзката им с Вашето дружество), участващи в производството и/или продажбите (експортни и/или на вътрешния пазар) на продукта, предмет на прегледа. Тези дейности може да включват, без това изброяване да е изчерпателно, закупуването на продукта, предмет на прегледа, или производството му по договорености за подизпълнение, преработването на продукта, предмет на прегледа, или търговията с него.

Наименование на дружеството и местоположение

Дейности

Връзка

4. ДРУГА ИНФОРМАЦИЯ

Моля, посочете всякаква друга имаща отношение информация, която според дружеството би била от полза за Комисията при подбора на извадката.

5. УДОСТОВЕРЯВАНЕ

С предоставянето на посочената по-горе информация дружеството дава съгласието си за евентуално включване в извадката. Ако дружеството бъде избрано да бъде включено в извадката, това означава, че ще трябва да попълни въпросник и да приеме извършването на проверка в помещенията му за установяване на достоверността на неговите отговори. Ако дружеството посочи, че не е съгласно с евентуално включване в извадката, това ще се счита за неоказване на съдействие при разследването. Заключенията на Комисията по отношение на неоказалите съдействие вносители се основават на наличните факти и резултатът за такива дружества може да се окаже по-малко благоприятен, отколкото ако са оказали съдействие.

Подпис на упълномощения служител:

Име и длъжност на упълномощения служител:

Дата:

(1) В съответствие с член 127 от Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) No 952/2013 на Европейския парламент и на Съвета за създаване на Митнически кодекс на Съюза се счита, че две лица са свързани, ако: а) едното лице е служител или управител в предприятието на другото лице; б) са юридически признати търговски партньори; в) са работодател и служител; г) трета страна пряко или косвено притежава, контролира или държи 5 % или повече от свободно прехвърляемите дялове или акции с право на глас във всяко от предприятията; д) едното лице пряко или косвено контролира другото; е) двете лица са пряко или косвено контролирани от трето лице; ж) двете лица заедно контролират пряко или косвено трето лице; или з) са членове на едно и също семейство (ОВ L 343, 29.12.2015 г., стр. 558). Лицата се смятат за членове на едно и също семейство само ако се намират в едно от следните отношения: i) съпруг и съпруга, ii) родител и дете, iii) брат и сестра (пълнокръвни или еднокръвни/едноутробни), iv) дядо/баба и внуци, v) чичо (вуйчо, свако)/леля (стринка) и племенници, vi) тъст, тъща, свекър, свекърва и зет или снаха, vii) зет (шурей) и снаха (зълва, балдъза и пр.). В съответствие с член 5, точка 4 от Регламент (ЕС) No 952/2013 на Европейския парламент и на Съвета за създаване на Митнически кодекс на Съюза „лице“ означава физическо лице, юридическо лице и всяко сдружение на лица, което не е юридическо лице, но е с призната правоспособност да извършва правни действия съгласно правото на Съюза или националното право (ОВ L 269, 10.10.2013 г., стр. 1).

---

ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА

Европейска комисия

| 20.12.2016 | BG | Официален вестник на Европейския съюз | C 476/16 |
| --- | --- | --- | --- |

20.12.2016

BG

Официален вестник на Европейския съюз

C 476/16

---

Предварително уведомление за концентрация

(Дело M.8074 — Schneider Electric/DB Energie/inno2grid JV)

Дело кандидат за опростена процедура

(текст от значение за ЕИП)

(2016/C 476/06)

| 1. | На 9 декември 2016 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1), чрез която предприятие Schneider Electric GmbH (Германия), дъщерно дружество на предприятие Schneider Electric SE, и предприятие DB Energie GmbH (Германия), дъщерно дружество на предприятие Deutsche Bahn AG, придобиват по смисъла на член 3, параграф 1, буква б) от Регламента за сливанията съвместен контрол над предприятие inno2grid (Германия). |
| --- | --- |

1.

На 9 декември 2016 г. Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1), чрез която предприятие Schneider Electric GmbH (Германия), дъщерно дружество на предприятие Schneider Electric SE, и предприятие DB Energie GmbH (Германия), дъщерно дружество на предприятие Deutsche Bahn AG, придобиват по смисъла на член 3, параграф 1, буква б) от Регламента за сливанията съвместен контрол над предприятие inno2grid (Германия).

| 2. | Търговските дейности на въпросните предприятия са:






  — | за предприятие Schneider Electric SE: извършва дейност по енергоразпределение, управление на енергия и промишлена автоматизация и предлага интегрирани решения за енергия и инфраструктура, промишлени процеси, машинно и промишлено оборудване, автоматизиране на сгради, центрове за данни и мрежи за данни, както и жилищни сгради; |
| --- | --- | --- |

2.

Търговските дейности на въпросните предприятия са:

—

за предприятие Schneider Electric SE: извършва дейност по енергоразпределение, управление на енергия и промишлена автоматизация и предлага интегрирани решения за енергия и инфраструктура, промишлени процеси, машинно и промишлено оборудване, автоматизиране на сгради, центрове за данни и мрежи за данни, както и жилищни сгради;

| — | за предприятие Deutsche Bahn AG: извършва дейност по транспорт и логистика в Европа, с многобройни дъщерни дружества, които извършват дейност в областите пътнически транспорт, инфраструктура и транспорт и логистика. DB Energie е енергийното дружество на Deutschen Bahn AG. DB Energie извършва дейност по производството, закупуването и предоставянето на енергоносители; |
| --- | --- |

—

за предприятие Deutsche Bahn AG: извършва дейност по транспорт и логистика в Европа, с многобройни дъщерни дружества, които извършват дейност в областите пътнически транспорт, инфраструктура и транспорт и логистика. DB Energie е енергийното дружество на Deutschen Bahn AG. DB Energie извършва дейност по производството, закупуването и предоставянето на енергоносители;

| — | за предприятие inno2grid: извършва дейност в областите развитие, консултантски услуги, планиране, както и изпитване, изграждане, експлоатиране и дистрибуция на децентрализирани интелигентни енергийни инфраструктури и на свързаните с тях устойчиви и свързани мобилни решения. |
| --- | --- |

—

за предприятие inno2grid: извършва дейност в областите развитие, консултантски услуги, планиране, както и изпитване, изграждане, експлоатиране и дистрибуция на децентрализирани интелигентни енергийни инфраструктури и на свързаните с тях устойчиви и свързани мобилни решения.

| 3. | След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията. Въпреки това Комисията си запазва правото на окончателно решение по тази точка. В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието. |
| --- | --- |

3.

След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията. Въпреки това Комисията си запазва правото на окончателно решение по тази точка. В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.

| 4. | Комисията приканва заинтересованите трети страни да представят евентуалните си забележки по планираната операция.
  Забележките трябва да бъдат получени от Комисията не по-късно от 10 дни след датата на настоящата публикация. Забележки могат да се изпращат до Комисия по факс (+32 22964301), по електронна поща на адрес: COMP-MERGER-REGISTRY@ec.europa.eu или по пощата, с позоваване на M.8074 — Schneider Electric/DB Energie/inno2grid JV, на следния адрес:





  European Commission |
| --- | --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

4.

Комисията приканва заинтересованите трети страни да представят евентуалните си забележки по планираната операция.

Забележките трябва да бъдат получени от Комисията не по-късно от 10 дни след датата на настоящата публикация. Забележки могат да се изпращат до Комисия по факс (+32 22964301), по електронна поща на адрес: COMP-MERGER-REGISTRY@ec.europa.eu или по пощата, с позоваване на M.8074 — Schneider Electric/DB Energie/inno2grid JV, на следния адрес:

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  ОВ L 24, 29.1.2004 г., стр. 1 („Регламент за сливанията“).

(2)  ОВ C 366, 14.12.2013 г., стр. 5.

---

| 20.12.2016 | BG | Официален вестник на Европейския съюз | C 476/17 |
| --- | --- | --- | --- |

20.12.2016

BG

Официален вестник на Европейския съюз

C 476/17

---

Предварително уведомление за концентрация

(Дело M.8275 — Sompo/Endurance)

Дело кандидат за опростена процедура

(текст от значение за ЕИП)

(2016/C 476/07)

| 1. | На 13 декември 2016 г. Европейската комисия получи уведомление за планирана концентрация в съответствие с член 4 от Регламент (ЕО) No 139/2004 на Съвета (1), чрез която предприятие Sompo Holdings, Inc. („Sompo“, Япония) придобива по смисъла на член 3, параграф 1, буква б) от Регламента за сливанията контрол над цялото предприятие Endurance Speciality Holdings Ltd. („Endurance“, Бермуда) посредством покупка на дялове/акции. |
| --- | --- |

1.

На 13 декември 2016 г. Европейската комисия получи уведомление за планирана концентрация в съответствие с член 4 от Регламент (ЕО) No 139/2004 на Съвета (1), чрез която предприятие Sompo Holdings, Inc. („Sompo“, Япония) придобива по смисъла на член 3, параграф 1, буква б) от Регламента за сливанията контрол над цялото предприятие Endurance Speciality Holdings Ltd. („Endurance“, Бермуда) посредством покупка на дялове/акции.

| 2. | Търговските дейности на въпросните предприятия са:
  —   за предприятие Sompo: предоставяне на различни видове застрахователни, презастрахователни, финансови и други услуги в световен мащаб;
  —   за предприятие Endurance: предоставяне на специализирано общо застраховане и презастраховане в световен мащаб. |
| --- | --- |

2.

Търговските дейности на въпросните предприятия са:

—   за предприятие Sompo: предоставяне на различни видове застрахователни, презастрахователни, финансови и други услуги в световен мащаб;

—   за предприятие Endurance: предоставяне на специализирано общо застраховане и презастраховане в световен мащаб.

| 3. | След предварително проучване Комисията констатира, че операцията, за която е уведомена, би могла да попадне в приложното поле на Регламента за сливанията. Въпреки това Комисията си запазва правото на окончателно решение по тази точка. В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието. |
| --- | --- |

3.

След предварително проучване Комисията констатира, че операцията, за която е уведомена, би могла да попадне в приложното поле на Регламента за сливанията. Въпреки това Комисията си запазва правото на окончателно решение по тази точка. В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.

| 4. | Комисията приканва заинтересованите трети страни да представят евентуалните си забележки по планираната операция.
  Забележките трябва да бъдат получени от Комисията не по-късно от 10 дни след датата на настоящата публикация. Забележките могат да се изпращат до Комисията по факс (+32 22964301), по електронна поща на адрес: COMP-MERGER-REGISTRY@ec.europa.eu, или по пощата, с позоваване на референтен номер M.8275 — Sompo/Endurance, на следния адрес:





  European Commission |
| --- | --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

4.

Комисията приканва заинтересованите трети страни да представят евентуалните си забележки по планираната операция.

Забележките трябва да бъдат получени от Комисията не по-късно от 10 дни след датата на настоящата публикация. Забележките могат да се изпращат до Комисията по факс (+32 22964301), по електронна поща на адрес: COMP-MERGER-REGISTRY@ec.europa.eu, или по пощата, с позоваване на референтен номер M.8275 — Sompo/Endurance, на следния адрес:

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  ОВ L 24, 29.1.2004 г., стр. 1 („Регламент за сливанията“).

(2)  ОВ C 366, 14.12.2013 г., стр. 5.

---